René Coty
Store norske leksikon,Historie,Verdens historie og samtidshistorie,Europa,Frankrikes historie
René Coty var en fransk politiker og jurist. Han var Frankrikes president i perioden 1953–1959, den siste i den fjerde republikk.
I årene 1924–1935 var Coty medlem av deputertkammeret, der han tilhørte en moderat konservativ gruppe. I 1935–1940 var Coty senator. Etter 1945 ble han valgt som representant for de uavhengige republikanerne, og i årene 1949–1953 var han visepresident i Republikkens råd.Coty var Frankrikes president fra 1953 til 1959. Under Algeriekrisen (se Algeries nyere historie) i mai 1958, som førte til avkolonialiseringen av Algerie, appellerte han forgjeves til generalene om å vise moderasjon. Etter at Coty ble utsatt for trussel om et statskupp, bad han Charles de Gaulle om å danne ny regjering. Etter at den nye forfatningen (femte republikk) var vedtatt, gikk Coty av som president i januar 1959. Les mer i Store norske leksikon statsoverhoder i Frankrike den fjerde republikk